شکیل فاروقی

شکیل فاروقی (پیدائش: 22 فروری 1939ء - 4 جولائی 2025ء) پاکستان سے تعلق رکھنے والے اردو، ہندی اور انگریزی زبان کے شاعر، براڈکاسٹر اور روزنامہ ایکسپریس کے سینئر کالم نگار ہیں۔ ان کے انگریزی اور اردو زبانوں میں دو شعری مجموعے شائع ہو چکے ہیں۔

 حالات زندگی 
ان کا اصل نام شکیل احمد فاروقی، قلمی نام شکیل فاروقی ہے۔ والد کا نام ایوب احمد فاروقی ہے۔ شکیل فاروقی 2 محرم الحرام 1358ھ بمطابق 22 فروری 1939ء کو قصبہ بگھرا، ضلع مظفرنگر، اتر پردیش، برطانوی ہندوستان میں پیدا ہوئے۔ میٹرک کے سرٹیفکیٹ کے مطابق ان کی تاریخ پیدائش 2 فروری 1941ء ہے۔ میٹرک کی تعلیم آبائی قصبہ بگھرا سے حاصل کی۔ انٹرمیڈیٹ اور بی اے (ایڈوانسڈ ہندی) دہلی کالج سے کیا۔ پھر آگرہ یونیورسٹی سے ایم اے (اکنامکس) کی ڈگری حاصل کی۔ ادیب کامل علی گڑھ مسلم یونیورسٹی سے کیا۔ جون 1965ء میں پاکستان منتقل ہو گئے اور کراچی میں مستقل سکونت اختیار کی۔ ایم اے ( جرنلزم) کی ڈگری جامعہ کراچی سے حاصل کی۔حصولِ تعلیم کے بعد ریڈیو پاکستان میں ملازمت اختیار کی۔ ریڈیو پاکستان میں اردو اور ہندی کی نشریات کی ذمہ داریاں سر انجام دیں۔ بحیثیت اسٹیشن ڈائریکٹر ریڈیو پاکستان ایف ایم 101 کی نشریات کا آغاز انھیں کے دور میں ہوا۔ کراچی، حیدرآباد اور کوئٹہ میں اسٹیشن ڈائریکٹر ریڈیو پاکستان کی خدمات سر انجام دیں۔ کراچی، حیدرآباد، کوئٹہ ریڈیو پاکستان کے مختلف اسٹیشنز پر مشاعروں کا اہتمام کیا۔ اپنی ملازمت کے دوران انھوں نے پاک و ہند کے نامور ادیبوں، شاعروں، فنکاروں اور کھلاڑیوں کے ریڈیو انٹرویوز نشر کرائے۔ وہ بیک وقت ہندی، اردو اور انگریزی میں شاعری کرتے ہیں۔ انگریزی نظموں کا مجموعہ شیڈوز کے نام سے شائع ہو چکا ہے۔ حمدیہ اور نعتیہ شاعری کا مجموعہ عقیدت کے پھول کے نام سے دسمبر 2022ء میں نعت ریسرچ سینٹر کراچی سے شائع ہو چکا ہے۔ ملازمت سے سبکدوشی کے بعد کالم نگاری شروع کی اور روزنامہ ایکسپریس میں دو ہزار (2،000) سے زائد کالم لکھے۔شکیل فاروقی، عقیدت کے پھول، نعت ریسرچ سینٹر کراچی، دسمبر 2022ء، ص 85

 نمونۂ کلام 

<div style='text-align: center;'>
نعت

وفات
شکیل فاروقی 4 جولائی 2025ء کو کراچی میں وفات کر گئے۔

 حوالہ جات 

زمرہ:1939ء کی پیدائشیں
زمرہ:2025ء کی وفیات
زمرہ:22 فروری کی پیدائشیں
زمرہ:پاکستانی مسلم شخصیات
زمرہ:کراچی کے شعرا
زمرہ:بیسویں صدی کے پاکستانی شعرا
زمرہ:اکیسویں صدی کے پاکستانی شعرا
زمرہ:پاکستانی اردو شعرا
زمرہ:اتر پردیش میں پیدا ہونے والی شخصیات
زمرہ:نعتیہ شاعر
زمرہ:جامعہ کراچی کے فضلا
زمرہ:ڈاکٹر بھیم راو امبیڈکر یونیورسٹی کے فارغین
زمرہ:جامعہ علی گڑھ کے فضلا
زمرہ:کراچی کے صحافی
زمرہ:پاکستانی کالم نگار
زمرہ:مظفر نگر کی شخصیات